การกำกับดูแลกิจการ

บริษัทฯได้ปฏิบัติตามหลักการกำกับดูแลกิจการที่ดีตามหลักเกณฑ์การกำกับดูแลกิจการที่ดี

สิบห้า ข้อ ซึ่งกำหนดโดยคณะกรรมการกำกับหลักทรัพย์ของตลาดหลักทรัพย์แห่งประเทศไทย ดังนี้

1) นโยบายเกี่ยวกับการกำกับดูแลกิจการ

คณะกรรมการบริษัทฯ
ตระหนักถึงความสำคัญของกระบวนการกำกับดูแลกิจการที่ดีด้วยการบริหารจัดการธุรกิจอย่างมีประสิทธิภาพ
และประสิทธิผลเป็นธรรมต่อผู้มีส่วนได้เสีย และผู้เกี่ยวข้อง ทุกฝ่าย เพื่อเพิ่มความโปร่งใส
เพิ่มขีดความสามารถในการแข่งขันของบริษัทฯ เพิ่มความเชื่อมั่นให้แก่ ผู้ถือหุ้น
ผู้ลงทุนและผู้เกี่ยวข้องทุกฝ่าย รวมทั้งเป็นการเพิ่มมูลค่าให้กับบริษัทฯ
จึงได้ตั้งคณะกรรมการตรวจสอบ
เพื่อทำหน้าที่ในการตรวจสอบและให้คำแนะนำในเรื่องหลักการกำกับดูแลกิจการที่ดีของบริษัทฯ
และกำหนดแนวทางปฏิบัติในการกำกับดูแลกิจการที่ดีของบริษัทฯ ซึ่งครอบคลุมตาม
หลักเกณฑ์การกำกับดูแลกิจการที่ดี 15 ข้อ ของตลาดหลักทรัพย์แห่งประเทศไทย

2) สิทธิของผู้ถือหุ้น

ในปี 2546 คณะกรรมการบริษัทฯ ได้จัดให้มีการประชุมสามัญผู้ถือหุ้นจำนวนหนึ่งครั้งและ
การประชุมวิสามัญผู้ถือหุ้นจำนวนหนึ่ง โดยทั้งสองครั้งได้จัดขึ้นที่โรงแรมมณเทียร สุรวงศ์ และบริษัทฯ
ได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆให้แก่ผู้ถือหุ้นทราบล่วงหน้า
7 วันทำการก่อนวันประชุม โดยในแต่ละวาระมีความเห็นของคณะกรรมการบริษัท ฯ ประกอบ
และมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้ นอกจากนี้
ผู้ถือหุ้นสามารถใช้สิทธิในการลงคะแนนเสียง
และแสดงความคิดเห็นหรือซักถามในการตัดการตัดสินใจเรื่องต่างๆ ที่มีความสำคัญ

ทั้งนี้บริษัท ฯ ยังให้ความสำคัญในการเปิดเผยข้อมูล ข่าวสารที่ถูกต้อง ครบถ้วน ทันเวลา
และโปร่งใสแก่ผู้ถือหุ้น โดยมีการเปิดเผยข้อมูลข่าวสารที่มีสาระสำคัญอย่างสม่ำเสมอ

3) สิทธิของผู้มีส่วนได้เสีย

บริษัทฯ ตระหนักถึงผู้มีส่วนได้เสียทุกกลุ่มโดยเฉพาะอย่างยิ่งพนักงาน, ลูกค้า, คู่ค้า ตลอดจน

สาธารณชนและสังคม บริษัทฯ ได้ให้ความสำคัญอย่างยิ่งถึงความปลอดภัย
สิ่งแวดล้อมและตระหนักถึงความสำคัญในการรักษาสภาพแวดล้อมให้ยั่งยืน ซึ่งจะเห็นได้ว่าบริษัทฯ
ได้ผ่านการตรวจสอบระบบ ISO 14001 จากบริษัท SGS ประเทศไทย จำกัด
ซึ่งเป็นมาตรฐานอุตสาหกรรมสิ่งแวดล้อม

บริษัทฯ ได้ดำเนินนโยบายการผลิตที่ใช้พลังงานและทรัพยากรธรรมชาติอย่างมีคุณภาพ
และได้ลงทุนเป็นอย่างมากเพื่อการบำบัดมลพิษทางน้ำและอากาศ อีกทั้งโรงงานทุกแห่งของบริษัทฯ
ในกลุ่มตั้งอยู่ในเขตอุตสาหกรรมซึ่งจำเป็นต้องป้องกันและลดผลกระทบต่อสิ่งแวดล้อมอย่างจริงจัง

4) การประชุมผู้ถือหุ้น

ในการประชุมสามัญผู้ถือหุ้นประจำปี 2545 เมื่อวันที่ 28 เมษายน 2546 มีกรรมการบริษัท ฯ
เข้าร่วมประชุมทั้งสิ้น 8 ท่าน รวมถึง ประธานกรรมการ , กรรมการ, กรรมการตรวจสอบ และ
กรรมการอิสระ
โดยได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท ฯ
สอบถาม แสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม

5) ภาวะผู้นำและวิสัยทัศน์

คณะกรรมการของบริษัท ฯ มีส่วนร่วมในการให้ความเห็นชอบวิสัยทัศน์ ภารกิจ กลยุทธ์ เป้าหมาย
แผนกลยุทธ์และงบประมาณของบริษัท ฯ
ตลอดจนการกำกับดูแลให้ฝ่ายบริหารดำเนินการให้เป็นไปตามแผนกลยุทธ์ที่กำหนดไว้อย่างมีประสิทธิภาพ
และประสิทธิผลเพื่อเพิ่มผลกำไรให้กับบริษัทฯ และความมั่นคงสูงสุดแก่ผู้ถือหุ้น

นอกจากนี้ คณะกรรมการบริษัท ฯ ได้จัดให้มีระบบการควบคุมภายใน
และมาตรการบริหารความเสี่ยงที่มีประสิทธิภาพ
รวมทั้งมีการติดตามการดำเนินการในเรื่องดังกล่าวอย่างสม่ำเสมอ

คณะกรรมการบริษัท ฯ
ได้กำหนดและแบ่งแยกหน้าที่และความรับผิดชอบในการปฏิบัติงานระหว่างคณะกรรมการบริษัท ฯ
และฝ่ายบริหาร และมีการกำหนดระดับอำนาจดำเนินการแต่ละด้าน อย่างชัดเจน

คณะกรรมการห้าท่านของบริษัทฯที่ได้ผ่านการอบรมระดับ Directors Certification or
Accreditation Program ดังนี้

1. นายปัญจะ เสนาดิสัย Directors Certification Program

2. นายแพทย์ทองดี ชัยพานิช Directors Accreditation Program

3. แพทย์หญิงจันทิมา องค์โฆษิต Directors Accreditation Program

4. นางอุบล จิระมงคล Directors Accreditation Program

5. นางวรลักษณ์ องค์โฆษิต Directors Accreditation Program

6) ความขัดแย้งทางผลประโยชน์

คณะกรรมการให้ความสำคัญในการพิจารณารายการที่อาจก่อให้เกิดความขัดแย้งทางผลประโยชน์และรายการที่เกี่ยวโยงกัน
เมื่อมีรายการดังกล่าวเกิดขึ้นจะได้รับการพิจารณาอย่างถี่ถ้วน โปร่งใส และเปิดเผยเป็นกรณีไป
คู่กรณีที่เกี่ยวข้องในการทำรายการจะได้รับการอธิบายถึงความจำเป็น ความเหมาะสม
และสมเหตุสมผลของการกระทำ รวมถึงเปิดเผยในรายการประจำปี หรือใน แบบ 56-1
ฝ่ายบริหาร ในระดับผู้อำนวยการขึ้นไป ของบริษัทจะต้องเปิดเผยการดำรงตำแหน่งกรรมการ
ปรึกษา พนักงานรวมถึงการถือครองหุ้นในบริษัทใดๆเกินกว่าร้อยละห้า
เพื่อป้องกันปัญหาความขัดแย้งทางผลประโยชน์หรือความเสียหายต่อบริษัท บริษัทฯ
มีนโยบายลงโทษพนักงานที่นำข้อมูลภายในไปใช้ เพื่อประโยชน์ส่วนตัว ประโยชน์ทางธุรกิจ
พนักงานทุกคน จะต้องลงนามในสัญญารักษาความลับ

ทางธุรกิจ( Non-disclosure) และสัญญาไม่แข่งขันกับบริษัท ( Non-compete)
กรรมการและพนักงานระดับบริการจะต้องรายงานการถือครอง
หรือการซื้อขายหุ้นของบริษัทต่อตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์ภายในเวลาสามวัน
ผู้ละเมิดกฎจะถูกลงโทษโดย พ.ร.บ. หลักทรัพย์และตลาดหลักทรัพย์ พ.ศ. 2535

7) จริยธรรมทางธุรกิจ

บริษัท ฯ ได้จัดให้มีการประชุมเพื่อให้เกิดความเข้าใจร่วมกัน เพื่อให้คณะกรรมการ ผู้บริหาร
และพนักงานของบริษัท ฯ ยึดถือเป็นแนวทางในการปฏิบัติงานตามภารกิจของบริษัท ฯ ด้วยความ

ซื่อสัตย์ สุจริต และเที่ยงธรรม ทั้งการปฏิบัติต่อบริษัท ผู้มีส่วนได้เสียทุกกลุ่ม และสังคมส่วนรวม
ได้แก่

-การดำเนินธุรกิจ โดยคำนึงถึงความปลอดภัย และสุขภาพอนามัยของพนักงาน
จนถึงการรักษาสิ่งแวดล้อม อันเป็นประโยชน์ต่อสังคมโดยรวม

-ผู้บริหาร และพนักงานของบริษัทฯ ต้องทำงานด้วยความสื่อสัตย์ มีความรับผิดชอบในหน้าที่

มีระเบียบวินัย และมีคุณธรรม ผู้บริหารและพนักงานของบริษัทฯ จะต้องตระหนักถึงความสำคัญ

ในการจัดองค์กร มีวิสัยทัศน์
เพื่อให้องค์กรสามารถปรับตัวได้ทันต่อเหตุการณ์และสามารถดำเนินธุรกิจ

ได้อย่างยิ่งยืน เพื่อประโยชน์สูงสุดไปสู่ลูกค้า ผู้ถือหุ้น พนักงาน และผู้มีส่วนได้เสียที่เกี่ยวข้อง

8) การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ ประกอบด้วย กรรมการที่มีประสบการณ์ในหลากหลายสาขาอาชีพของธุรกิจ
ประกอบด้วย 8 ท่าน

- กรรมการที่เป็นผู้บริหาร 3 ท่าน

- กรรมการที่ไม่ได้เป็นผู้บริหาร 5 ท่าน

- กรรมการอิสระ 3 ท่าน (คิดเป็น 1 ใน 3 ของกรรมการทั้งคณะ)

9) การรวมหรือแยกตำแหน่ง

องค์ประกอบของคณะกรรมการบริษัทฯ ในปัจจุบัน บริษัทฯ
มิได้แยกบุคคลในการดำรงตำแหน่งประธานกรรมการ และกรรมการผู้จัดการ ออกจากกัน
แต่ในทางปฏิบัติกรรมการผู้จัดการ มีอำนาจดำเนินการ ตามที่คณะกรรมการบริษัทฯ
ได้มอบหมายซึ่งอยู่ภายใต้กฎระเบียบ และข้อบังคับของบริษัทฯ ทั้งนี้การมอบอำนาจดังกล่าว
ต้องไม่มีลักษณะเป็นการมอบอำนาจ ที่ทำให้กรรมการผู้จัดการ
สามารถอนุมัติเข้าทำรายการกับบุคคลอื่น ที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือ บริษัทย่อย

อำนาจการควบคุมกิจการของบริษัทฯ

คณะกรรมการของบริษัทฯ ปฏิบัติตามข้อพึงปฏิบัติที่ดีตามแนวทางของตลาดหลักทรัพย์แห่ง

ประเทศไทย อำนาจการควบคุม ของ บริษัท เคซีอี อีเลคโทรนิคส์ จำกัด (มหาชน) มีกรรมการ

และกรรมการบริษัท จำนวน 8 ท่าน

1. นายบัญชา องค์โฆษิต กรรมการผู้จัดการและประธานกรรมการ

2. นายปัญจะ เสนาดิสัย กรรมการและกรรมการอิสระ

3. นายแพทย์ทองดี ชัยพานิช กรรมการและกรรมการอิสระ

4. แพทย์หญิงจันทิมา องค์โฆษิต กรรมการ

5. พลโท น.พ สุปรีชา โมกขะเวส กรรมการและกรรมการอิสระ

6. นางวรลักษณ์ องค์โฆษิต กรรมการและกรรมการบริหาร

7. นางอุบล จิระมงคล กรรมการ

8. นางศิริพรรณ สันธนะพันธ์ กรรมการและกรรมการบริหาร

10) ค่าตอบแทนกรรมการและผู้บริหาร

คณะกรรมการ เป็นผู้มีอำนาจกำหนด ค่าตอบแทนกรรมการ และผู้บริหารของบริษัทฯ โดย

มาตรการนี้กระทำ อย่างชัดเจน และโปร่งใส มาตรฐาน ของอุตสาหกรรมเดียวกัน พร้อมกับ คำนึง

ถึงความชำนาญงาน ความรับผิดชอบ และสิ่งที่ผู้รับได้อุทิศให้กับบริษัท ค่าตอบแทนกรรมการใน

ปี 2545 ได้รับอนุมัติโดยที่ประชุมผู้ถือหุ้นครั้งที่ 20/2545 ประชุมเมื่อ 28 เมษายน 2546

11) การประชุมคณะกรรมการบริษัท ฯ

คณะกรรมการบริษัทฯ ได้กำหนดประชุมโดยปกติเป็นประจำทุกเดือน และมีการประชุม

พิเศษเพิ่มตามความจำเป็น โดยมีการกำหนดวาระชัดเจนและมีวาระพิเศษติดตามผลการดำเนินงาน

เป็นประจำ และจัดหนังสือเชิญประชุมพร้อมทั้งระเบียบวาระการประชุมและเอกสารไปยังกรรมการ

ไม่น้อยกว่า 7 วัน ก่อนการประชุม เพื่อให้กรรมการมีเวลาในการพิจารณาศึกษาวาระการประชุม

และเอกสารการประชุม โดยในปี 2546 คณะกรรมการบริษัท ฯ มีการประชุมรวมทั้งสิ้น 12 ครั้ง ๆ

ละประมาณ 3 ชั่วโมง ทั้งนี้ ได้มีการจดบันทึกการประชุมเป็นลายลักษณ์อักษร จัดเก็บรายงาน

การประชุมที่ผ่านการรับรองจากคณะกรรมการบริษัท ฯ พร้อมทั้งให้คณะกรรมการบริษัท ฯ และ

ผู้ที่เกี่ยวข้องตรวจสอบได้

ในปี 2546 คณะกรรมการ ที่มีการประชุมรวมทั้งสิ้น 12 ครั้ง และคณะกรรมการตรวจสอบ

5 ครั้ง โดยมีรายละเอียดผู้เข้าประชุมของกรรมการและท่าน ดังนี้

  ------------------------------------ ------------ ----------------------
  รายชื่อคณะกรรมการ                      การประชุม     คณะกรรมการตรวจสอบ

  1. นายบัญชา องค์โฆษิต                   12           5

  2. นายปัญจะ เสนาดิสัย                   12           -

  3. แพทย์หญิงจันทิมา องค์โฆษิต              12           -

  4. นางวรลักษณ์ องค์โฆษิต                 12           -

  5. พลโท นายแพทย์ สุปรีชา โมกขะเวส       11           5

  6. นายแพทย์ทองดี ชัยพานิช                11           5

  7. นางอุบล จิระมงคล                    12           -

  8. นางศิริพรรณ สันธนะพันธ์                9            -

  จำนวนการประชุมทั้งสิ้นในปี 2546            12           5
  ------------------------------------ ------------ ----------------------

12) คณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบของบริษัทฯ ประกอบด้วย

1. นายแพทย์ทองดี ชัยพานิช ประธานกรรมการตรวจสอบ

2. พลโท นายแพทย์สุปรีชา โมกขะเวส กรรมการตรวจสอบ

3. นางอุบล จิระมงคล กรรมการตรวจสอบ

ไปด้วยกรรมการที่เป็นอิสระและไม่เป็นกรรมการบริหาร
หน้าที่ของคณะกรรมการตรวจสอบคือติดตามศึกษารายละเอียด ประเมินผลงานของฝ่ายบริหาร
ระบบบัญชีและรายงานทางการเงิน
คณะกรรมการตรวจสอบสามารถรับรู้ข้อมูลต่างๆจากฝ่ายบริหารและสามารถเข้าร่วมประชุมกับผู้สอบบัญชีภายนอกและภายในได้อย่างเสรี

คณะกรรมการตรวจสอบ ได้ประชุมร่วมกับผู้บริหาร, ผู้ตรวจสอบภายในของบริษัทฯ และ
เจ้าหน้าที่ฝ่ายบัญชีและการเงิน รวม 5 ครั้ง
เพื่อทบทวนผลการตรวจสอบภายในของบริษัทอย่างถี่ถ้วน ซึ่งคณะกรรมการตรวจสอบ มีความเห็นว่า
การตรวจสอบภายในของบริษัทฯ
ในรอบปีที่ผ่านมาได้กระทำไปอย่างมีประสิทธิภาพทั้งด้านการตรวจสอบเชิงปฏิบัติการและเชิงเอกสารตามแผนงานที่วางไว้
และคณะกรรมการตรวจสอบได้ช่วยเสนอแนะแผนการตรวจสอบภายในสำหรับปี พ.ศ. 2504 เพื่อให้
การตรวจสอบภายในได้ดำเนินไปอย่างสมบูรณ์และต่อเนื่อง
คณะกรรมการตรวจสอบได้นำส่งรายงานการประชุมของคณะกรรมการตรวจสอบทุกครั้งต่อคณะกรรมการบริษัทฯ
เพื่อให้ได้รับทราบ

13) ระบบการควบคุมและการตรวจสอบภายใน

คณะกรรมการบริษัท เป็นผู้ตรวจสอบระบบการควบคุมในเรื่องต่างๆ เช่น การเงิน
เปรียบเทียบการดำเนินงานของบริษัทกับกลยุทธ์ และจุดมุ่งหมาย
การปฏิบัติให้สอดคล้องกับกฎหมายและระเบียบ
ผู้ตรวจสอบจะทำการทดสอบความถูกต้องแม่นยำของข้อมูล ดูแลการเก็บรักษาและการใช้งานทรัพย์สิน
ประเมินความเพียงพอและประสิทธิภาพของระบบควบคุมภายในของระบบงานต่างๆ
พร้อมด้วยการวางแผนการตรวจสอบและติดตามให้มีการปฏิบัติตามแผนโดยมีจุดประสงค์เพื่อให้การดำเนินงานของบริษัทมีประสิทธิภาพและประสิทธิผล

ในส่วนที่เกี่ยวข้องกับความเพียงพอ และความเหมาะสม
ของระบบควบคุมภายในคณะกรรมการตรวจสอบมีแสดงความเห็นว่าในปีที่ผ่านมา
ระบบควบคุมภายในเพียงพอ และเหมาะสมตามภารกิจ ทั้งนี้ตามรายงานของคณะกรรมการตรวจสอบ
ลงวันที่ 17 กุมภาพันธ์ 2547 ซึ่งรวมอยู่ในรายงานประจำปีของบริษัท บริษัทฯ
ได้จัดระบบควบคุมความเสี่ยงขึ้นทั้งระดับองค์กรและระดับหน่วยงาน

รายงานของคณะกรรมการตรวจสอบ

คณะกรรมการตรวจสอบอันประกอบด้วยกรรมการอิสระ 3 ท่าน
ซึ่งมิได้เป็นเจ้าหน้าที่บริหารของบริษัท ได้ร่วมประชุมกับผู้สอบบัญชีรับอนุญาตและผู้บริหารของบริษัทฯ
รวม 4 ครั้ง เพื่อร่วมกันพิจารณางบบัญชีและการเงินรายไตรมาส และงบการเงินรวม
ของบริษัทและกลุ่มบริษัทในเครือ ประจำปี พ.ศ. 2546
คณะกรรมการตรวจสอบได้รับทราบจากที่ประชุมว่าข้อมูลอันเป็นสาระสำคัญที่เสนอโดยฝ่ายบริหาร
ประกอบด้วยข้อมูลที่ถูกต้องและเพียงพอ
อันมีความน่าเชื่อถือตามหลักการบัญชีที่รับรองและถูกต้องตามกฏหมาย
และจากการพิจารณาข้อมูลในงบบัญชีและงบการเงินแสดงว่าการลงทุนใหม่ในบริษัทย่อย คือ บริษัท
เคซีอี เทคโนโลยี จำกัด (KCE Technology Co.,Ltd)
นั้นได้เริ่มมีกำไรจากผลประกอบการแล้วในปีนี้

คณะกรรมการตรวจสอบได้ประชุมร่วมกับผู้บริหาร, ผู้ตรวจสอบภายในของบริษัทฯ
และเจ้าหน้าที่ฝ่ายบัญชีและการเงิน รวม 5 ครั้ง
เพื่อทบทวนผลการตรวจสอบภายในของบริษัทอย่างถี่ถ้วน ซึ่งคณะกรรมการตรวจสอบ มีความเห็นว่า
การตรวจสอบภายในของบริษัทฯ
ในรอบปีที่ผ่านมาได้กระทำไปอย่างมีประสิทธิภาพทั้งด้านการตรวจสอบเชิงปฏิบัติการและเชิงเอกสารตามแผนงานที่วางไว้
และคณะกรรมการตรวจสอบได้ช่วยเสนอแนะแผนการตรวจสอบภายในสำหรับปี พ.ศ. 2547
เพื่อให้การตรวจสอบภายในได้ดำเนินไปอย่างสมบูรณ์และต่อเนื่อง
คณะกรรมการตรวจสอบได้นำส่งรายงานการประชุมของคณะกรรมการตรวจสอบทุกครั้ง
ต่อคณะกรรมการบริษัทฯ เพื่อให้ได้รับทราบ

จากการพิจารณาศึกษาข้อมูลและสาระสำคัญในการบริหารและการดำเนินกิจการของกลุ่มบริษัทฯ
ในรอบปี พ.ศ. 2546 คณะกรรมการตรวจสอบมีความเห็นว่า ผู้บริหารของบริษัทฯ
สามารถสร้างความก้าวหน้า ให้แก่ บริษัทฯ ได้ดี
แม้จะต้องเผชิญกับสภาวะผันผวนของอัตราแลกเปลี่ยน และตลาดการแข่งขันที่รุนแรงก็ตาม

คณะกรรมการตรวจสอบได้เสนอความเห็นต่อคณะกรรมการบริษัทฯ ว่าบริษัท Ernst & Young
Corporate Sevice Limited สมควรได้รับการเสนอให้เป็นผู้สอบบัญชีรับอนุญาตของบริษัท
โดยมีการปรับเพิ่มค่าตอบแทนที่เหมาะสมต่อไปอีก
เพื่อให้ที่ประชุมใหญ่สามัญประจำปีของผู้ถือหุ้นพิจารณาแต่งตั้งเป็นผู้สอบบัญชีรับอนุญาตของบริษัทฯ
สำหรับปี พ.ศ. 2547 ต่อไป

นายแพทย์ทองดี ชัยพานิช (ประธานคณะกรรมการตรวจสอบ)

พลโท นายแพทย์ สุปรีชา โมกขะเวส

นางอุบล จิระมงคล

7 มีนาคม 2547

14) รายงานของคณะกรรมการบริษัท ฯ

  ปี 2546 เป็นปีที่ เคซีอี ฉลองวาระครบรอบ 20 ปี ในช่วงเวลาที่ผ่านมา บริษัท ฯได้ก้าวจาก

บริษัทขนาดเล็ก มาเป็นบริษัทชั้นนำในธุรกิจแผ่นพิมพ์วงจรไฟฟ้า
ความสำเร็จที่เกิดขึ้นนี้ได้มาจากความร่วมมือ และการสนับสนุนจากทั้งลูกค้า สถาบันการเงิน
คู่ค้าและโดยเฉพาะอย่างยิ่งจากพนักงานทุกคน

ปีศักราช 2546 เป็นปีที่มีสภาวะการแข่งขันทางธุรกิจอันยากยิ่ง เช่นเดียวกับปีที่ผ่านมา แรง
กดดันจากราคาขายยังคงปกคลุมธุรกิจอยู่ แต่เคซีอีก็สามารถผ่านพ้นวิกฤติการณ์เหล่านั้นได้อีกครั้ง
โดยสามารถทำยอดเกินเป้าที่ตั้งไว้ที่ 120 ล้านเหรียญสหรัฐ และเป็นปีแรกที่บริษัทมียอดขายรวมเกิน
100 ล้านเหรียญสหรัฐต่อปี

ถึงแม้ว่าจะมีการเปลี่ยนแปลง ในอัตราค่าแลกเปลี่ยนที่ทำให้ค่าเงินบาทแข็งขึ้นก็ตาม
ตัวเลขรายได้โดยรวมของกลุ่ม ก็เพิ่มขึ้นจาก 3,735 ล้านบาท ในปีก่อนหน้านี้เป็น 5,124 ล้านบาท
หรือเพิ่มขึ้นร้อยละ 37.18 ในขณะที่กำไรสุทธิเพิ่มขึ้นถึงร้อยละ 102 เป็น 299 ล้านบาท
ซึ่งส่วนใหญ่ของการขยายของมูลค่าที่เพิ่มขึ้นได้มาจากบริษัท เคซีอี เทคโนโลยี จำกัด

มูลค่ายอดขายเฉพาะส่วน ของบริษัท เคซีอี อีเลคโ ทรนิคส์ จำกัด (มหาชน) มีจำนวน 2,158
ล้านบาท และมีกำไรสุทธิ 20 ล้านบาท บริษัท เค ซี อี อินเตอร์เนชั่นแนล จำกัด มียอดขาย
1,203 ล้านบาท กำไรสุทธิ 116 ล้านบาท บริษัท ไทยลามิเนต แมนูแฟคเจอเรอร์ จำกัด
มียอดขาย 612 ล้านบาท กำไรสุทธิ 93 ล้านบาท ในขณะที่มูลค่ายอดขายของบริษัท เคซีอี
เทคโนโลยี จำกัด เป็นจำนวน 2,194 ล้านบาท และกำไรสุทธิ 112 ล้านบาท

แผนการขยายกำลังการผลิตที่ บริษัท เคซีอี เทคโนโลยี จำกัด
ได้บรรลุผลตามเป้าหมายและการเพิ่มกำลังการผลิตแผ่นพิมพ์วงจรไฟฟ้าระยะที่สองเสร็จสิ้นในไตรมาสแรกของปี
ทำให้กำลังการผลิตเพิ่มเป็น 600,000 ตารางฟุตต่อเดือน ในขณะเดียวกันการเพิ่มกำลังการผลิต
Inner Layer ของแผนระยะที่สามได้เสร็จสมบูรณ์แล้วในเดือนธันวาคม
ทำให้ได้กำลังการผลิตเพิ่มขึ้นอีก 300,000 ตารางฟุตต่อเดือนรวมเป็น 900,000
ตารางฟุตต่อเดือน สำหรับการผลิตของ Inner Layer
ส่วนกำลังการผลิตแผ่นพิมพ์วงจรไฟฟ้าOuter Layer ระยะที่ 3 ที่กำลังดำเนินการอยู่ ณ
ปัจจุบันคาดว่าจะเสร็จสมบูรณ์ใน ไตรมาสแรกของปี 2547

บริษัท ไทยลามิเนต แมนูแฟคเจอเรอร์ จำกัด สามารถขยายกำลังการผลิตแผ่นลามิเนต
(Laminate) ได้เสร็จตามเป้าหมายในเดือนกันยายน ส่วนการขยายกำลังการผลิตแผ่นพรีเพรก
(Prepreg) คาดว่าจะเสร็จได้ตามเป้าหมายในช่วงไตรมาสแรกของปี 2547 เช่นกัน
การคาดคะเนภาวะการตลาดแผ่นพิมพ์วงจรไฟฟ้าของเคซีอีเมื่อสามปีก่อนเป็นไปอย่างถูกต้อง
ภาวะอุปสงค์ได้เพิ่มขึ้นอย่างมากและการเพิ่มกำลังการผลิตที่บริษัท เคซีอี เทคโนโลยี จำกัด
ทำให้กลุ่มบริษัท เคซีอี
ได้ประโยชน์และอยู่ในฐานะที่จะแย่งชิงส่วนแบ่งทางการตลาดด้านอิเล็กทรอนิกส์ที่เริ่มเติบโตนี้

นอกจากด้านปริมาณแล้ว กลุ่มเคซีอี ยังเน้นการมุ่งไปข้างหน้าด้านคุณภาพและเทคนิคด้วย โดยบริษัท
เคซีอี อีเลคโทรนิคส์ จำกัด (มหาชน)ได้รับการรับรองมาตรฐานคุณภาพ ISO/TS 16949
ในเดือนมิถุนายนและบริษัท เค.ซี.อี. อินเตอร์เนชั่นแนล จำ กัด
ได้รับการรับรองมาตรฐานเดียวกันในเดือนสิงหาคมของปีเดียวกัน มาตรฐาน
ที่ได้รับนี้นับว่าเป็นการลงทุนที่คุ้มค่าต่ออนาคตของกลุ่ม
โดยลูกค้าสามารถแยกแยะสินค้าของกลุ่มจากผู้ผลิตรายอื่น ที่ระดับมาตรฐานต่ำกว่า
ทั้งยังเกื้อหนุนในด้านราคาในสภาวะการแข่งขันทางการตลาดซึ่งผลที่บริษัทได้รับตามมาคือ
ระดับกำไรที่ดีขึ้น

เราตระหนักดีว่าการตลาด และการขายในธุรกิจนี้ต้องการความเป็นเอกเทศน์ในด้านเทคนิค
สำนักงานขายของเราจึงได้ใช้ความสามารถนี้สนองต่อลูกค้าโดยเริ่มตั้งแต่การศึกษาการปันส่วนต้นทุน
ความเป็นไปได้ในการผลิต การนำเสนอเทคนิคล่าสุด
ซึ่งทั้งหมดที่กล่าวมานั้นสามารถช่วยให้กลุ่มบริษัทฯ และลูกค้าเป็นผู้นำในภาวะการแข่งขันได้อย่างดี

ในปี 2546 ที่ผ่านมาทางบริษัทฯ ภาคภูมิใจที่ได้รับรางวัลจากลูกค้า ที่สำคัญ 2 รางวัล รางวัลแรก
“SUPPLIER OF THE YEAR” จากบริษัท CONTINENTAL TEMIC-Germany ในเดือนกรกฎาคม

และรางวัล “ PERFORMANCE AWARD ” จากบริษัท SIEMENS VDO AUTOMOTIVE-Germany

ในเดือนกันยายน ซึ่งทั้ง 2 รางวัลที่ได้รับนี้แสดงให้ประจักษ์ ถึงคุณภาพ การส่งมอบ
บริการและการสนับสนุนของเราที่มีต่อลูกค้า

ในระยะยี่สิบปีที่ประกอบธุรกิจของบริษัท เราได้รับรางวัลมาหลากหลาย
แต่ละรางวัลเปรียบเสมือนเครื่องหมายระยะทางของความก้าวหน้า
ระดับมาตรฐานการบริการที่เรามีต่อลูกค้า
ที่แสดงให้เห็นถึงการทุ่มเทในการทำงานของพนักงานที่บางคนเริ่มงานกับเรามาตั้งแต่ปี 2526

ในนามของคณะกรรมการบริษัท กระผมใคร่ขอแสดงความขอบคุณ ต่อคณะผู้บริหาร พนักงาน
ท่านผู้ถือหุ้น และทุกท่านที่มีส่วนเกี่ยวข้องและผลักดันในความสำเร็จที่เกิดขึ้น
และเป็นความสำเร็จที่จะชักนำเราไปสู่ความสำเร็จในธุรกิจแผ่นพิมพ์วงจรไฟฟ้าด้วยความภูมิใจ

15) ความสัมพันธ์กับผู้ลงทุน

บริษัท ฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท ฯ โดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย และที่เว็บไซด์ www.kce.co.th ให้กับผู้ลงทุน นักวิเคราะห์
และประชาชนทั่วไป

นอกจากนี้บริษัทฯ จัดให้มีแหล่งข้อมูลที่เพียงพอให้การติดต่อกับผู้ลงทุน นักวิเคราะห์หลักทรัพย์
และให้ความช่วยเหลือในการพัฒนาความรู้ และมีการติดต่อสื่อสารพบปะกัน ดังนี้

COMPANY VISIT จากนักลงทุนและนักวิเคราะห์ ประมาณ 30 ครั้งต่อปี

ANALYST MEETING จากนักลงทุนและนักวิเคราะห์ประมาณ 2-3 ครั้งต่อปี

ทั้งนี้เพื่อให้กลุ่มเป้าหมายมีความเข้าใจในบริษัทฯ ได้อย่างถูกต้อง ซึ่งจะทำให้บริษัทฯ
ได้รับการยอมรับ และผู้สนใจที่จะเข้ามาร่วมลงทุน อีกทั้งยังทำให้บริษัทฯ
ได้รับทราบมุมมองของสาธารณชนที่มีต่อบริษัทฯ
ซึ่งเป็นส่วนหนึ่งในการวางเป้าหมายและกลยุทธ์ของบริษัทฯ ต่อไป